armvectores/hy_wikipedia_2023 huggingface dataset:
Բարաբանովո (գյուղ, Բելոգորսկի շրջան)

Բարաբանովո (ուկրաիներեն՝ Барабанове, Ղրիմի թաթարերեն՝ Barabanovo), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Բարաբանովկա։
2001 թվականի տվյալներով Բարաբանովո գյուղում բնակվում էր 126 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայաստան վերադարձողներին աջակցող հանձնախումբ

Հայաստան վերադարձողներին աջակցող հանձնախումբ ստեղծվել է 2001 թ. օգոստոսին, Բուենոս Այրեսում, Հայաստանի դեսպանության հովանավորությամբ և գործակցությամբ։
Կազմակերպության նպատակն է «նյութական և բարոյական օգնություն ցույց տալ բոլոր նրանց, ովքեր ցանկանում են վերջնականապես վերադառնալ Հայաստան և չունեն ֆինանսական միջոցներ»։ Վերադարձողները հանձնախմբից ստանում են ճանապարհածախսը։ Նախապատվությունը տրվում է անչափահաս երեխաներ ունեցող ըն¬տանիքներին։ Հանձնախումբն օժանդակում է նաև ոչ հայասաանցի այն տեղաբնակ հայերին, ովքեր ցանկանում են հիմնավորվել Հայաստանում։
Բելգիայի ֆուտբոլի ազգային հավաքական

Բելգիայի ֆուտբոլի ազգային հավաքականը (գեր.՝ Weißrussland Fußball-Nationalmannschaft) ներկայացնում է Բելգիան ֆուտբոլի միջազգային մրցաշարերում և առանձին հանդիպումներում։ Բելգիան համարվում է ՈՒԵՖԱ-ի և ՖԻՖԱ-ի հիմնադիր անդամներից մեկը։ «Քինգ Բոդուեն» արենան Բելգիայի պատմական մարզադաշտն է, որն էլ կառուցվել է XIX-XX դարերում։ 1904 թ. Բելգիայի ազգային հավաքականը անցկացրեց իր առաջին միջազգայնացված հանդիպումը՝ Բրյուսելում մրցելով Ֆրանսիայի ազգային հավաքականի դեմ։ Խաղը ավարտվեց 3-3 հաշվով։ Ամենամեծ հաշվով հաղթանակը Բելգիայի հավաքականը նշել է 1994 թվականի հունիսի 4-ին և 2001 թվականի փետրվարին։ Առաջինը հաղթել է Զամբիային ինը-զրո հաշվով, իսկ հաջորդը Սան-Մարինո քաղաք-պետության հավաքականին 10-1 հաշվով։ Ամենամեծ հաշվով պարտությունը կրել է Թագավորական Անգլիայի դեմ խաղում։ Խաղը տեղի է ունեցել 1909 թվականի ապրիլի 27-ին։ Այդ խաղում անգլիացիները հաղթել են 11-2 հաշվով։ Բելգիայի Ֆուտբոլի ազգային հավաքականը 12 անգամ մասնակցել է աշխարհի առաջնություններին՝ 1930 թվականից սկսված, իսկ Եվրոպայի առաջնությանը՝ 4 անգամ։ Աշխարհի առաջնությունների ամենամեծ նվաճումը ունեցել է 1986 թ. Մեքսիկայում անցկացվող առաջնության ժամանակ՝ գրավելով 4-րդ տեղը։


== Մարզչական կազմը ==
Գլխավոր մարզիչ՝ Մարկ Վիլմոտս


== Հավաքականի կազմ ==
Կազմը հայտավորված է 2014 թ. աշխարհի առաջնությանը։


==== Ներկա կազմ ====


== Ծանոթագրություններ ==


== Արտաքին հղումներ ==
Բելգիայի Ֆուտբոլի Ֆեդերացիայի կայքը
Բելգիան ՈՒԵՖԱ-ի կայքէջում
Ջանեորեն Վերին

Ջանեորեն Վերին, գյուղ Արևմտյան Հայաստանում, Էրզրումի վիլայեթի Սպերի գավառակում։ Գտնվում էր Սպեր քաղաքից 40 կմ հարավ, Ջանեորեն կիրճի հյուսիսային կողի վրա։


== Բնակչություն ==
1880 թվականին ուներ 238 բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ալեքսանդր Մակարենկո

Ալեքսանդր Մակարենկո (ռուս.՝ Алекса́ндр Миха́йлович Мака́ренко, օգոստոսի 28, 1949(1949-08-28)), խորհրդային և ռուս դիվանագետ։


== Կենսագրություն ==
1972 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ֆրանսերենին և անգլերենին։
1972 թվականից զբաղվում է դիվանագիտական գործունեությամբ։

1988-1989 թվականներ՝ ԽՍՀՄ արտաքին գործերի նախարարության Աֆրիկայի վարչության խորհրդական։
1990-1993 թվականներ՝ Գվինեայում ԽՍՀՄ, իսկ 1991 թվականից հետո՝ Ռուսաստանի Դաշնության դեսպանատան խորհրդական-դեսպանորդ։
1993-1994 թվականներ՝ Ռուսաստանի արտաքին գործերի նախարարության Աֆրիկայի և Մերձավոր Արևելքի վարչության պետի տեղակալ, առաջին տեղակալ։
1994-1997 թվականներ՝ Ռուսաստանի արտաքին գործերի նախարարության Աֆրիկայի դեպարտամենտի տնօրենի առաջին տեղակալ։
1997 թվականի մայիսի 26-ից մինչև 2001 թվականի հունիսի 4-ը Մադագասկարում և Կոմորյան կղզիներում եղել է Ռուսաստանի Դաշնության արտակարգ և լիազոր դեսպան։
2001 թվականի հունիսից մինչև 2010 թվականի դեկտեմբերը եղել է Ռուսաստանի արտաքին գործերի նախարարության Աֆրիկայի դեպարտամենտի տնօրեն։
2010 թվականի դեկտեմբերի 23-ից մինչև 2018 թվականի մայիսի 4-ը Քենիայում Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի երկու երեխա։


== Դիվանագիտական աստիճան ==
1-ին դասի արտակարգ և լիազոր դեսպանորդ (1995 թվականի հունվարի 19)
Արտակարգ և լիազոր դեսպան (2002 թվականի փետրվարի 18)


== Ծանոթագրություններ ==


== Արտաքին հղումներ ==
Ռուսաստանի ԱԳՆ
Կենսագրությունը Քենիայում Ռուսաստանի դեսպանատան կայքում Archived 2019-08-21 at the Wayback Machine.
Կարտեզյան միաբանություն

Կարտեզյան միաբանություն (լատ.՝ Ordo Cartusiensis, OCart), կաթոլիկ վանական միաբանություն՝ հիմնադրված 1084 թվականին Բրունո Քյոլնեցու կողմից։ Միաբանությունը պաշտոնապես հաստատվել է 1133 թվականին Իննոկենտիոս III-ի կողմից։


== Պատմություն ==


== Գրականություն ==
Bernard Andenmatten: Les chartreux en Suisse (= Helvetia Sacra; Band III/4). Schwabe, Basel 2006, ISBN 3-7965-2228-9 (Gesamtdarstellung über die Schweizer Kartausen).
Karl Suso Frank: Geschichte des christlichen Mönchtums. 6. Auflage. Primus-Verlag, Darmstadt 2010, ISBN 978-3-89678-687-6.
David Knowles: Geschichte des christlichen Mönchtums. Benediktiner, Zisterzienser, Kartäuser. Kindler, München 1969, DNB 457241535
Mönche der Kartause Marienau (Hrsg.): Kartause Marienau. Kunstverlag Josef Fink, Lindenberg 2004, ISBN 3-89870-184-0.
Hellmut Zschoch: Die Christenheit im Hoch- und Spätmittelalter. Von der Kirchenreform des 11. Jahrhunderts zu den Reformbestrebungen des 15. Jahrhunderts. Vandenhoeck & Ruprecht, Göttingen 2004, ISBN 3-8252-2520-8.
Տիխոե (ավան, Վոլչանսկի շրջան)

Տիխոե (ուկրաիներեն՝ Тихе), ավան Ուկրաինայի Խարկովի մարզի Վոլչանսկի շրջանում։ Հիմնադրվել է 1670 թվականին։
2001 թվականի տվյալներով Տիխոե ավանում բնակվում էր 164 մարդ։ Բնակավայրը զբաղեցնում է 1,11 կմ² տարածք։ Բնակչության խտությունը կազմում էր 147,75 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Զոլոչև (քաղաք, Ուկրաինա)

Անվան այլ կիրառումների համար տե՛ս՝ ԶոլոչևԶոլոչև (ուկրաիներեն՝ Золочів), քաղաք Ուկրաինայի Լվովի մարզի Զոլոչևի շրջանում, շրջկենտրոն։ Հիմնադրվել է 1442 թվականին։
Չճշտված տվյալներով Զոլոչև քաղաքում բնակվում էր 25 000 մարդ։ Բնակավայրը զբաղեցնում է 11,64 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Պեշկովո (գյուղ, Պերեսլավսկի շրջան)

Անվան այլ կիրառումների համար տե՛ս՝ Պեշկովո (այլ կիրառումներ)Պեշկովո (ռուս.՝ Пешково), գյուղ Ռուսաստանի Յարոսլավլի մարզի Պերեսլավսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կորդիամին

Կորդիամին (այլ անվանումներ՝ կորամին, նիկամիդ), դեղանյութ։ Կենտրոնական նյարդային համակարգի խթանիչ, գրգռում է շնչառությունը և բարձրացնում սիրտանոթային համակարգի տոնուսը։
Նիկոտինաթթվի դիէթիլամիդի 25%-անոց լուծույթ է։
Օգտագործում են ներքին ընդունման համար (կաթիլներով), ենթամաշկային և ներերակային ներարկմամբ՝ սրտի թուլության, շնչառության թուլացման, շնչահեղձության, թունավորումների և շոկային վիճակի դեպքերում։


== Ծանոթագրություններ ==
Հարրի Փոթերը և Փյունիկի միաբանությունը (սաունդթրեք)

Անվան այլ կիրառումների համար տե՛ս՝ Հարրի Փոթերը և Փյունիկի միաբանությունը (այլ կիրառումներ)«Հարրի Փոթերը և Փյունիկի միաբանությունը (սաունդթրեք)» (անգլ.՝ Harry Potter and the Order of the Phoenix original motion picture soundtrack), երաժշտական ալբոմ, որը թողարկվել է 2007 թվականին և ներառում է Նիկոլաս Հուփերի ստեղծագործությունները, որոնք ընդգրկվել են Հարրի Փոթերի սերիաներից հինգերորդ ֆիլմի՝ Հարրի Փոթերը և Փյունիկի միաբանությունը սաունդթրեքների ցանկի մեջ։


== Ստեղծագործությունների ցանկ ==


== Տես նաև ==
Հարրի Փոթերը և Փիլիսոփայական քարը (երաժշտություն)
Հարրի Փոթերը և գաղտնիքների սենյակը (սաունդթրեք)
Հարրի Փոթերը և Ազկաբանի բանտարկյալը (սաունդթրեք)
Հարրի Փոթերը և Հրե գավաթը (սաունդթրեք)


== Արտաքին հղումներ ==
Կայքում կարող եք լսել Հարրի Փոթերի սաունդթրեքները Archived 2017-05-11 at the Wayback Machine.


== Ծանոթագրություններ ==
Սիրետ (քաղաք)

Անվան այլ կիրառումների համար տե՛ս՝ Սիրետ (այլ կիրառումներ)Սիրետ (ռումիներեն՝ Siret), քաղաք Ռումինիայի Սուչավա գավառում, Սիրետ գետի ափին։
Սիրետ գրավոր աղբյուրներում հիշատակվում է 1340 թվականից։ Մոլդավիայի իշխանության ստեղծումից (14-րդ դար) հետո Սիրետ դարձել է կարևոր կենտրոն։ 14-րդ դարում Սիրետում հաստատված հայերը ստացել են առանձնաշնորհումներ, ունեցել սեփական քաղաքային վարչություն, քաղաքապետ, 12 ծերերի խորհուրդ և դատարան(առաջնորդվել է Մխիթար Գոշի «Դատաստանագրքով»)։ 15-րդ դարին Սիրետում եղել է մոտ 700 ընտանիք հայ բնակիչ։ Տաղասաց Մինաս Թոխաթցու (1510-1622) վկայությամբ՝ Սիրետում եղել է հայկական եկեղեցի։ 1551-1552 թվականներին իշխան Շտեֆան Ռարեշի հալածիչ քաղաքականության պատճառով մեծ թվով հայեր Սիրետից գաղթել են Տրանսիլվանիա։ Սիրետից հայերի նոր խոշոր գաղթ է տեղի ունեցել 1670-ական թվականներին Գեորգե Դուկա իշխանի հարկային ծանր քաղաքականության հետևանքով։ 18-րդ դարի 70-ական թվականներին Սիրետում բնակվել է 58, 18-րդ դարի սկզբին՝ 10 ընտանիք հայ։ Սիրետի հայկական համայնքը գոյատևել է մինչև 19-րդ դարի 2-րդ կեսը։ Ներկայումս Սիրետում պահպանվել են 17-րդ դարի հայատառ արձանագրություններով 13 տապանաքար, որոնք հայկական եկեղեցու և գերեզմանոցի ավերակների հետ պեղվել են 1885 թվականին։
Հայկ Տիգրանյան

Հայկ Ժիրայրի Տիգրանյան (հոկտեմբերի 30, 1984(1984-10-30), Երևան, Հայկական ԽՍՀ, ԽՍՀՄ), հայ օպերային երգիչ, բաս։
Հոբոյահար Ժիրայր Տիգրանյանի և երաժիշտ Գայանե Սարգսյանի որդին է։


== Կենսագրություն ==
1996 թվականին կատարել է Քաջ Նազարի դերերգը համանուն մյուզիքլում (ռեժիսոր՝ Նարեկ Դուրյան)։ 
1997 թվականին ավարտել է Երևանի երաժշտական ուսումնարանի դաշնամուրային բաժինը, իսկ 2006 թվականին՝ Երևանի Կոմիտասի անվան պետական կոնսերվատորիայի փողային գործիքների բաժինը՝ որպես հոբոյահար։
2008 թվականին ավարտել է նույն կոնսերվատորիայի վոկալ բաժինը։ 2002 թվականին որպես հոբոյահար աշխատել է Ռուսաստանի Յակուցկի օպերային թատրոնի նվագախմբում, դիրիժոր Խիլկևիչի ղեկավարությամբ և 2004-2006 թվականներին՝ Կոմիտասի անվան պետական կոնսերվատորիայի օպերային ստուդիայի նվագախմբում՝ հոբոյահար և հոբոյների խմբի կոնցերտմայստեր։ 2003 թվականից Հայկ Տիգրանյանը երգել է Ալեքսանդր Սպենդիարյանի անվան օպերայի և բալետի ազգային ակադեմիական թատրոնում, 2008 թվականից՝ մեներգիչ։ 2011 թվականին Հայաստանի պետական ֆիլհարմոնիկ նվագախմբի հետ համատեղ «Եվգենի Օնեգին» թատերականացված համերգում հանդես է եկել Զարեցկիի դերերգով՝ դիրիժոր Էդուարդ Թոփչյանի ղեկավարությամբ։
Մասնակցել է Գեղամ Գրիգորյանի և Պատրիցիա Պաչեի (Իտալիա) վարպետության դասընթացներին։
Հայկ Տիգրանյանը համագործակցել է դիրիժորներ Է. Դյադյուրայի և Խիլկևիչի (Ռուսաստան), ինչպես նաև ռեժիսորներ Մարիո Կոռադիի (Իտալիա), Գեորգի Իսահակյանի (Ռուսաստան), Ջորդանիա Գայոզի (Վրաստան), Իռկին Գաբիտովի (Ռուսաստան) հետ։ 2012 թվականի հոկտեմբեր - նոյեմբեր ամիսներին հյուրախաղերով հանդես է եկել Հարավային Ամերիկայում՝ Ուրուգվայ, Արգենտինա, Բրազիլիա։ 2013 թվականի հունիսի 1-ին «Սպիտակ գիշերների աստղեր» 21-րդ երաժշտական փառատոնի շրջանակներում մասնակցել է Սանկտ Պետերբուրգի Մարիինյան թատրոնում Հայ մեներգիչների Գալա համերգին։


== Մրցանակներ ==
2012 թ. Կորեայի Ժողովրդադեմոկրատական Հանրապետությունում 28-րդ անգամ անցկացվող «Ապրիլյան գարուն» միջազգային մրցույթի մրցանակակիր
2013 թ. Վլադիկավկազ, Պավել Լիսիցիանի անվան օպերային երգիչների 3-րդ միջազգային մրցույթի դափնեկիր
2015 թ. Յազեպս Վիտոլսի անվան 4-րդ միջազգային մրցույթի 3-րդ մրցանակ, Ռիգա, Լատվիա


== Դերերգեր ==
Ռամֆիս՝ «Աիդա» (Ջուզեպպե Վերդի)
Օրովեզո «Նորմա» (Վինչենցո Բելլինի)
Բժիշկ՝ «Տրավիատա» (Ջուզեպպե Վերդի)
Ֆեռանդո՝ «Տրուբադուր» (Ջուզեպպե Վերդի)
Մազետտո՝ «Դոն Ժուան» (Մոցարտ)
Զառաստրո՝ «Կախարդական սրինգը» (Մոցարտ)
Ցունիգա՝ «Կարմեն» (Բիզե)
Ծեր գնչու՝ «Ալեկո» (Սերգեյ Ռախմանինով)
Գրեմին, «Զարեցկի» «Եվգենի Օնեգին» (Պյոտր Չայկովսկի)
Դոն Բազիլ՝ «Սևիլյան սափրիչը» (Ռոսսինի)
Մեֆիստոֆել՝ «Ֆաուստ» (Շառլ Գունո)
Կոչնակ, պոլովեցյան խան «Իշխան Իգոր» (Ալեքսանդր Բորոդին)
Կոլլեն՝ «Բոհեմ» (Ջակոմո Պուչչինի)
Ռեքվիեմ (Ջուզեպպե Վերդի)
Ալիդորո՝ «Մոխրոտը» (Ջոակինո Ռոսսինի)


== Ծանոթագրություններ ==


== Արտաքին հղումներ ==
Հայկ Տիգրանյան
Հայկ Տիգրանյանի կատարումները youtube կայքում
Հոպոպ (Ուրֆայի նահանգ)

Հոպոպ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Ակա Մորչիլաձե

Ակա Մորչիլաձե (վրաց.՝ აკა მორჩილაძე) հայտնի է Գեորգի Ախվելդյանի (վրաց.՝ გიორგი ახვლედიანი, նոյեմբերի 10, 1966(1966-11-10), Թբիլիսի, Վրացական ԽՍՀ, ԽՍՀՄ, Վրաստան), վրացի գրող։


== Կենսագրություն ==
Ծնվել է Վրաստանի մայրաքաղաք Թբիլիսիում՝ 1966 թվականի նոյեմբերի 10-ին։ 1988 թվականին ավարտել է Թբիլիսիի պետական համալսարանը։
Ներկայումս Ակա Մորչիլաձեն աշխատում է վրացական թերթերի և ամսագրերի համար, որպես լրագիր։


== Ստեղծագործություններ ==
One hundred million pounds away, Artanuji Publishing House - 2015
Shadow on the Road, Bakur Sulakauri Publishing - 2014
The Shy Emerald, Bakur Sulakauri Publishing - 2013
Georgian Notebooks, Bakur Sulakauri Publishing - 2013
Obolé, Bakur Sulakauri Publishing - 2011
Mameluk, Bakur Sulakauri Publishing - 2009
The Secret Keeper’s Belt, Bakur Sulakauri Publishing - 2008
Once in Georgia, Saga Publishing House - 2008
Of Old Hearts and Swords, Bakur Sulakauri Publishing - 2007
Venera’s Dream, Bakur Sulakauri Publishing - 2005
Mr. Deaxley’s Silent Box, Bakur Sulakauri Publishing - 2005
The Wretched of the Desert, Bakur Sulakauri Publishing - 2003
Your Adventure, Bakur Sulakauri Publishing - 2002
Disappearance on Madatov Island, Bakur Sulakauri Publishing - 2001
Ուղևորություն դեպի Ղարաբաղ‎, 1992


== Ծանոթագրություններ ==


== Արտաքին հղումներ ==
Once upon a time in Georgia: Sonja Zekri talks to Aka Morchiladze, author of "Santa Esperenza," one of the zaniest books of the season Archived 2016-03-03 at the Wayback Machine.
James Hopkin takes a journey through Georgia's literary heritage
'It's carnage ...' Inside the genteel world of books.Carole Cadwalladr
Die Siedler von Santa Esperanza, Elmar Krekeler
Ձեգվի

Ձեգվի (վրաց.՝ ძეგვი), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում։


== Դիրք ==
Գտնվում է ծովի մակարդակից 560 մետր բարձրության վրա։ Շրջկենտրոն Մցխեթից հեռու է 9 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2840 մարդ։


== Ծանոթագրություններ ==
Ժյոլոբնոե

Ժյոլոբնոե (ուկրաիներեն՝ Жолобне), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Հիմնադրվել է 1587 թվականին։
2001 թվականի տվյալներով Ժյոլոբնոե գյուղում բնակվում էր 719 մարդ։ Բնակավայրը զբաղեցնում է 2258 կմ² տարածք։ Բնակչության խտությունը կազմում էր 318,42 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոլգա-Յաանի (այլ կիրառումներ)

Կոլգա-Յաանի, կարող է վերաբերել՝

Կոլգա-Յաանի - գյուղական ավան Էստոնիայի Վիլյանդիմաա նահանգի Կոլգա-Յաանի շրջանում
Կոլգա-Յաանի - շրջան Էստոնիայի Վիլյանդիմաա նահանգում
Անոփյան

Անոփյան, հայկական ազգանուն։


== Ազգանունը կրողներ ==
Ոնոփրիոս Հակոբի Անոփյան (1873-1934), հայ բանաստեղծ, թարգմանիչ։


== Ծանոթագրություններ ==
Գազանա

Գազանա, Գազան, Գազանալին, Կազան, Կազանգյոլ, Ղազան, Ղազանգյոլ լիճ է Սյունիքի մարզի Հայաստանում։ Բնության հուշարձանը գտնվում է Սյունիքի մարզի Գեղի գետի ակունքներում՝ Գեղի գյուղից մոտ 9 կմ հյուսիս-արևելք՝ ծովի մակարդակից 3111,8 մ բարձրության վրա։ Այն գրանցված է Հայաստանի բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։ Լիճն ունի հրաբխայի ծագում։ Բաղկացած է 3 լճակներից։ Մակերևույթը 0,018 կմ2 է, ավազանը՝ 2 կմ2։ Լճի առավելագույն խորությունը 10 մետր է։ Լճի ծավալը կազմում է 57,5 հազար մ3։ Ամռանը ջրի ջերմություը հասնում է 13oC-ի։ Ջրերը քաղցրահամ են։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Ակիո Տոյոդա

Ակիո Տոյոդա (ճապ.՝ 豊田章男, մայիսի 3, 1956(1956-05-03), Նագոյա, Ճապոնիա), Տոյոտա Մոթոր ընկերության նախագահ և գործադիր տնօրեն։ Ավարտելով Բաբսոնի քոլեջը՝ ստացել է մագիստրոսի աստիճան։


== Կարիերա ==
Ակիո Տոյոդան միացել է Տոյոտային 1984 թվականին։ 2000 թվականին ընտրվեց Տոյոտայի տնօրենների խորհրդի անդամ։ 2005 թվականին դարձավ գործադիր փոխնախագահ։
2009 թվականի հունվարին հայտարարվեց որպես կազմակերպության ապագա նախագահ։ 2009 թվականի հունիսի 23-ին նա հաստատվեց այդ պաշտոնում՝ 4 նոր գործադիր փոխնախագահներով և 8 նոր խորհրդի անդամների հետ միասին։ Նախկին նախագահ և գործադիր տնօրեն Կացուակի Վատանաբեն դարձավ փոխնախագահ՝ փոխարինելով Կացուհիրո Նակագավային։
Ակիոն սիրում է ավտոմրցաշարեր և գովազդում է այնպիսի սպորտային մոդելներ, ինչպիսիք են Lexus IS-F-ը և Lexus LF-A-ն։ Որպես մրցարշավորդ 3 անգամ մասնակցել է ADAC 24 hours-ին Նյուրբուրգրինգում՝ Մորիզո Կինոշիտա կեղծանվան տակ։ 2009 թվականին LF-A Prototyp No. 14-ով զբաղեցրել է 4-րդ հորիզոնականը իր դասում և 87-րդը՝ ընդհանուր սանդղակում։
2012 թվականին անվանվել է տարվա արշավորդ։


== Ծանոթագրություններ ==


== Գրականություն ==
Hasegawa, Yōzō. (2010). Rediscovering Japanese Business Leadership: 15 Japanese Managers and the Companies They're Leading to New Growth. Hoboken, New Jersey: Wiley. ISBN 9780470824955; OCLC 435422498
Ժողովածու (402)

Ժողովածու (402), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 402 թվի տակ։ Ձեռագիրը գրվել է 18-րդ դարում Գրիգոր Պալաթցի գրիչի կողմից, ենթադրաբար Կոստանդնուպոլսում։ Ստացողը եղել է Ավետիս Ջուղայեցին։ Գրված է թղթի վրա, որը ունի 31,5X20 սմ չափս։ Ձեռագիրը կազմված է 287 թերթից։ Գրված է երկսյուն, նոտրգրով։ Կազմը` կաշեպատ տախտակ դրոշմազարդ։ Հիշատակարաններ՝ գրչի՝ 254ա, հետագայի՝ 281ա (1819 թ.):


== Բովանդակություն ==
Յակ. Վօռաճինոյ Բանք Ոսկիականք։
Համառօտ վարդապետութիւն կառավարելոյ զպաշտօնեայս եկեղեցւոյն։
Գր. Տաթևացւոյ Ընդդեմ տաճկաց։


== Ծանոթագրություններ ==
Խոսե Լուիս Գայա

Խոսե Լուիս Գայա Պենա (անգլ.՝ José Luis Gayà Peña, մայիսի 25, 1995(1995-05-25), Pedreguer, Մարինա Ալտա, Ալիկանտե, Վալենսիա, Իսպանիա), իսպանացի ֆուտբոլիստ, պաշտպան։ Հանդես է գալիս իսպանական «Վալենսիա»-ի և Իսպանիայի երիտասարդական հավաքականի կազմում։


== Ակումբային կարիերա ==
Խոսե Գայան իր կարիերան սկսել է «Վալենսիա»-ի ակադեմիայում։
Թիմի հիմնական կազմում իր նորամուտը Խոսեն նշել է 2012 թվականի հոկտեմբերի 30-ին՝ «Լագոստերայի» դեմ խաղում։ Լա Լիգայում իր նորամուտը Խոսեն նշել է 2014 թվականի ապրիլի 27-ին՝ «Ատլետիկո Մադրիդի» դեմ խաղում։
Թիմի կազմում իր առաջին գոլը Գայան խփել է 2014 թվականի օգոստոսի 3-ին՝ «Բենֆիկայի» դեմ խաղում։
2015 թվականի մայիսի 8-ին Խոսե Գայան երկարաձգել է իր պայմանագիրը մինչև 2020 թվականը։


== Ծանոթագրություններ ==


== Արտաքին հղումներ ==
Էջը «Վալենսիա»-ի պաշտոնական կայքում Archived 2014-10-10 at the Wayback Machine.
(4196) Շույա

(4196) Շույա (անգլ.՝ Shuya), աստերոիդ աստերոիդների գոտու արտաքին մասում։ Հայտնաբերվել է 1982 թվականի սեպտեմբերի 16-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 3,900741 ա. մ., առավելագույնը մոտենում է 3,7242 ա. մ. հեռավորության վրա և հեռանում 4,0773 ա. մ.։ Արեգակի շուրջ մեկ ամբողջական պտույտ է կատարում 2813,97 երկրային օրվա ընթացքում, իր ուղեծրով շարժվելով միջինում 0,127933 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,5° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4196) Շույա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կայդո դեգի

Կայդո դեգի (ռուս.՝ Кайдо-деги), գետ Ռուսաստանում, հոսում է Կարելական ինքնավար հանրապետությունում։ Թափվում է Տիկշոզերո լիճ։ Գետի երկարությունը 24 կմ է։ Գետաբերանից 6,6 կմ հեռավորության վրա, աջ ափին թափվում է Ռիս գետը։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունքն է սկսած Յուշկոզերսկի հիդրոհանգույցից մինչև Կիրվոպորոժսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000912102000003815
Հիդրոլոգիական ուսումնասիրությունների կոդը - 102000381
Ավազանի կոդը - 02.02.00.009
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Girls in the Hood

Girls in the Hood, ամերիկացի ռեփեր Megan Thee Stallion-ի սինգլը, որ թողարկվել է 2020 թվականի հունիսի 26-ին 1501 Certified, 300 Entertainment և Warner Music լեյբլներում։ Այն գրել են Անդրեյ Յանգը, Բոբի Սեշնսը, Էրիկ Ռայտը, Իլյո Ֆրեյզերը, Մեգան Փիթը, Օ’Շի Ջեքսոնը և Սքոթ Ստորչը։
«Girls in the Hood» երգում օգտագործվում է սեմփլ ռեփեր Eazy-E-ի «Boyz-n-the-Hood» երգից։


== Թողարկում և կատարումներ ==
Երգի մասին անոնսը եղել է 2020 թվականի հունիսի 24-ին սոցիալական կայքերում։ Մեգան Փիթը հայտարարել է, որ երգը կոչվելու է «Girls in the Hood» և թողարկվելու է հունիսի 26-ին։
Megan Thee Stallion-ը կատարել է երգը  BET Awards-ում 2020 թվականի հունիսի 28-ին։


== Ստեղծագործական խումբ ==
Ըստ Genius-ի տվյալների՝ ստեղծագործական խումբը կազմված է եղել հետևյալ մասնակիցներից․

երաժիշտներMegan Thee Stallion — հիմնական կատարող, երգի հեղինակարտադրությունIllaDaProducer — երաժշտական պրոդյուսեր
Սքոթ Ստորչ — երաժշտական պրոդյուսեր
Շոն Ջարետ — ձայնային ինժեներ
Ջեյսեն Ջոշուա — միքսինգ
Քոլին Լեոնարդ — մաստերինգ


== Հիթ-շքերթներ ==


== Թողարկման պատմություն ==


== Ծանոթագրություններ ==
Աթաբեկյանց

Աթաբեկյանց, հայկական ազգանուն։


== Ազգանունը կրողներ ==
Հովսեփ Ներսեսի Աթաբեկյանց (1871-1916), հրապարակախոս, թարգմանիչ, սոցիալ-դեմոկրատ։


== Տե՛ս նաև ==
Աթաբեկյան


== Ծանոթագրություններ ==
(4151) Ալանհեյլ

(4151) Ալանհեյլ (անգլ.՝ Alanhale), աստերոիդ աստերոիդների հիմնական գոտում։ Հայտնաբերվել է 1985 թվականի ապրիլի 24-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 3,146364 ա. մ., առավելագույնը մոտենում է 2,7026 ա. մ. հեռավորության վրա և հեռանում 3,5901 ա. մ.։ Արեգակի շուրջ մեկ ամբողջական պտույտ է կատարում 2038,5 երկրային օրվա ընթացքում, իր ուղեծրով շարժվելով միջինում 0,1766 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4151) Ալանհեյլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հմայաթաս (մ․թ․ա․ 3-րդ հազարամյակ, Շենգավիթ)

Հմայաթաս, մ․թ․ա․ 3-րդ հազարամյակում Շենգավիթում հայտնաբերված հմայաթաս, որը ներառված է Հայաստանի պատմության թանգարանի հավաքածուում 2392-36 համարի ներքո։


== Նկարագրություն ==
Շենգավիթի թասը պաշտամունքային ծեսին նվիրված հմայական նշանակություն ունեցող առարկա է, որի զարդանկարում իրենց արտահայտությունն են գտել բնության տարերքի, պտղաբերության հետ կապված պատկերներ։
Հորինվածքի կենտրոնում կրակի պաշտամունքային կլոր օջախն է`եռաթև ելուստներով, նրա շուրջը թռչուններ են՝ զուգակցված օձանման մարմինների, սվաստիկայի և Լուսինը խորհրդանշող թաս-շրջանակի հետ։ Օձը մեկ դեպքում թռչունի ոտքին է միացած, մեկ այլ դեպքում՝ թռչունի վզին կամ կտուցին։ Եվ՛ թռչունը, և՛ վիշապ-օձը զույգ են պատկերված։ Զույգ լինելն արտահայտված է զույգ կտուցով, իսկ օձը՝ զույգ զիգզագով։ Կեռխաչ արտահայտող զարդանկարը նույնպես զույգ թռչուն է պատկերում։ 
Եռաթև օջախը, հավանաբար, եռաստվածություն է խորհրդանշում, ծնող-զույգերը՝ երկիրը, երկինքը և նրանց պտուղը՝ զավակը։ Թռչունների եռանկյունաձև իրանը նույնպես պտղաբերության, մայրության խորհրդանիշ է, որը դարերի ընթացքում պահպանել է իր իմաստը, դարձել նաև Անահիտ աստվածուհու խորհրդանիշը և խարանվել նրան զոհաբերվող ցուլերի ճակատին։ Նման թասերը դեպի երկինք պարզելը կապված է եղել պտղաբերությանն ուղղված հմայական ծեսի հետ (ըստ Էմմա Խանզադյանի)։


== Ծանոթագրություններ ==


== Աղբյուրներ ==
Հայացք բրոնզե դարից, Ալբոմ-կատալոգ, Հայաստանի պատմության թանգարան, 2016, 160 էջ։ A Glance from the Bronze Age. Yerevan, History Museum of Armenia, 2016, 160 pages.
Սալլի Մունտարի

Սուլեյման Ալի «Սալլի» Մունտարի (արաբ․՝ المونتاري سليمان علي‎‎‎, անգլ.՝ Suleyman "Sulley" Ali Muntari, օգոստոսի 27, 1984(1984-08-27)[…], Konongo, Ashanti Region, Գանա), գանացի ֆուտբոլիստ։ Միլան ակումբի և Գանայի ազգային հավաքականի կիսապաշտպան է։


== Կարիերա ==


== Նվաճումներ ==


== Արտաքին հղումներ ==
Մունտարիի պրոֆիլը Միլան ակումբի պաշտոնական կայքում
(5131) 1990 BG

(5131) 1990 BG, աստերոիդ ապոլոնի ընտանիքում։ Հայտնաբերվել է 1990 թվականի հունվարի 21-ին Էլեանորա Հելինի և Բրայան Ռոմանոյի կողմից Պալոմարում։
Միջին հեռավորությունը Արեգակից կազմում է 1,486245 ա. մ., առավելագույնը մոտենում է 0,6399 ա. մ. հեռավորության վրա և հեռանում 2,3326 ա. մ., իսկ Երկրի ուղեծրին աստերոիդը նվազագույնը մոտենում է 0,2742 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 661,81 երկրային օրվա ընթացքում, իր ուղեծրով շարժվելով միջինում 0,543962 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 36,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5131) 1990 BG աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գարֆիլդ շրջան (Նեբրասկա)

Անվան այլ կիրառումների համար տե՛ս՝ Գարֆիլդ շրջան (այլ կիրառումներ)Գարֆիլդ շրջան (անգլ.՝ Garfield County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 1.476 կմ² է, բնակչությունը՝ 1.902 մարդ (2010 թ. տվյալներով)։ Շրջկենտրոնն է Բուրուել բնակավայրը։ Կազմավորվել է 1884 թ.։
Տրավեստի

Տրավեստի (ֆր.՝ travesti – զգեստափոխվել), դերի տեսակ և բեմական ամպլուա, որ ենթադրում են պայմանական կերպարանափոխություն՝ կին՝ տղայի կամ պատանու զգեստով (Վիոլա, Շեքսպիրի «Տասներկուերորդ գիշեր»), և դերասանուհի՝ 

դրամատիկական թատրոնում՝ տղաների, պատանիների և դեռահաս աղջիկների դերեր կատարող
օպերայում՝ մեցցո–սոպրանոյի կամ կոնտրալտոյի համար գրված՝ տղաների դերերգեր կատարող (Քերուբինո, Մոցարտի «Ֆիգարոյի ամուսնությունը», Զիբել, Գունոյի «Ֆաուստ»)։
Զալեսիե Պերվոե

Զալեսիե Պերվոե (ուկրաիներեն՝ Залісся Перше), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Զալեսիե Պերվոե գյուղում բնակվում էր 1 188 մարդ։ Բնակավայրը զբաղեցնում է 2418 կմ² տարածք։ Բնակչության խտությունը կազմում էր 491,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բուգաևկա (գյուղ, Վալկիի շրջան)

Անվան այլ կիրառումների համար տե՛ս՝ ԲուգաևկաԲուգաևկա (ուկրաիներեն՝ Бугаївка), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1700 թվականին։
2001 թվականի տվյալներով Բուգաևկա գյուղում բնակվում էր 90 մարդ։ Բնակավայրը զբաղեցնում է 6,21 կմ² տարածք։ Բնակչության խտությունը կազմում էր 14,49 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոմիե Մուլոն

Պոմիե Մուլոն (ֆր.՝ Pommiers-Moulons), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Մոնտանդր կանտոնի կազմի մեջ։ Հանդիսանում է Ժոնզակ շրջանը։
Համայնքի INSEE կոդ՝ 17282։


== Բնակչություն ==
Համայնքի բնակչությունը 2010 թվականին կազմում էր 196 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Պոմիե Մուլոնի վիճակագրության ազգային ինստիտուտ (ֆր.)
Աթարբեկյանի ջրանցք

Աթարբեկյանի ջրանցք, ջրանցք Հայաստանում։ Հանված է Հրազդան գետի վերին հոսանքի ձախ ափից։ Երկարությունը 16 կմ է։


== Ծանոթագրություններ ==
Էլին Նորդեգրեն

Էլին Մարիա Պերնիլլա Նորդեգրեն (շվեդերեն՝ Elin Maria Pernilla Nordegren, հունվարի 1, 1980(1980-01-01), Ստոկհոլմ), շվեդ մոդել։


== Վաղ տարիներ ==
Նորդեգրենը ծնվել է Շվեդիայի Ստոկհոլմ քաղաքում։ Նրա մայրը՝ Բարբրո Հոլմբերգը, քաղաքագետ է, Շվեդիայի միգրացիայի և ապաստանների քաղաքականության նախկին նախարար և Եվլեբորգ շրջանի նախկին նահանգապետ։ Հայրը` Թոմաս Նորդեգրենը, ռադիոլրագրող է, որը Կոլումբիայի շրջանի Վաշինգտոն քաղաքում ծառայել է որպես բյուրոյի ղեկավար։ Նա ունի ավագ եղբայր (Ակսել) և երկվորյակ քույր (Ժոզեֆինա)։ Իրենց ուսումը ֆինանսավորելու համար Նորդեգրենը և նրա քույրը սուպերմարկետներում աշխատել են գանձապահ։


== Գործունեություն ==
2000 թվականին Էլինն սկսել է մոդելային կարիերան և նույն թվականի ամռանը հայտնվել Cafe Sport ամսագրի շապիկին։


== Անձնական կյանք ==
2004-2010 թվականներին Էլինն ամուսնացած է եղել գոլֆիստ Թայգեր Վուդսի հետ, որից ունեցել երկու երեխա՝ աղջիկ (Սեմ Ալեքսիս Վուդս, ծնված 18.06.2007) և տղա (Չառլի Ակսել Վուդս, ծնված 08.02.2009):
2019 թվականի հունիսի 7-ին հայտնի է դարձել, որ Էլինը հղի է (երրորդ երեխայով) իր զուգընկեր Ջորդան Քեմերոնից, որը նախկինում եղել է ֆուտբոլային թայմ էնդեր։


== Ծանոթագրություններ ==


== Արտաքին հղումներ ==
Tiger Woods and Wife: Happier Times Archived 2010-04-15 at the Wayback Machine. սլայդ-շոու Life magazine-ի կողմից
Կալինովկա (գյուղ, Նովգորոդ-Վոլինսկի շրջան)

Անվան այլ կիրառումների համար տե՛ս՝ ԿալինովկաԿալինովկա (ուկրաիներեն՝ Калинівка), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Հիմնադրվել է 1964 թվականին։
2001 թվականի տվյալներով Կալինովկա գյուղում բնակվում էր 471 մարդ։ Բնակավայրը զբաղեցնում է 1532 կմ² տարածք։ Բնակչության խտությունը կազմում էր 307,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տարատուտինո

Տարատուտինո (ուկրաիներեն՝ Таратутине), գյուղ Ուկրաինայի Սումիի մարզի Կրասնոպոլիեի շրջանում։
2001 թվականի տվյալներով Տարատուտինո գյուղում բնակվում էր 74 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արեգնի վանք

Արեգնի վանք, գտնվում է Կիլիկիայում, Ջահան և Զեյթուն գետերի միախառնման տեղում, բարձր սարահարթի վրա։ Հավանաբար հիմնադրվել է IX—X դդ․։ Առաջին անգամ հիշատակվում է 1065-ին, Գրիգոր Բ Վկայասեր կաթողիկոսի օրոք։ Եղել է դպրության խոշոր կենտրոն, ուր կրթություն է ստացել Ներսես Շնորհալին։ Արեգնի վանքն ավերված է։


== Ծանոթագրություններ ==
Հովսեփ Կարախանյան

Անվան այլ կիրառումների համար տե՛ս՝ Կարախանյան (այլ կիրառումներ)Հովսեփ Կարախանյան (մայիս 21, 1878, գյուղ Վողան (Իրան) - հունվար 31, 1931, Լենինական), պրոֆեսիոնալ հեղափոխական, հրապարակախոս, մանկավարժ, ԽՄԿԿ անդամ՝ 1910 թվականից։


== Կենսագրություն ==
Սովորել է էջմիածնի Գևորգյան և Մոսկվայի Լազարյան ճեմարաններում։ Դասախոսություններ է լսել Պետերբուրգի համալսարանի իրավաբանական ֆակուլտետում։
Տիրապետել է ութ լեզվի։
Վասիլի Սմիսլով

Վասիլի Վասիլևիչ Սմիսլով (ռուս.՝ Василий Васильевич Смыслов, մարտի 24, 1921(1921-03-24)[…], Մոսկվա, Խորհրդային Ռուսաստան - մարտի 27, 2010(2010-03-27)[…], Մոսկվա, Ռուսաստան), ԽՍՀՄ, հետագայում ռուս շախմատիստ, գրոսմայստեր, շախմատի աշխարհի 7-րդ չեմպիոն (1957-1958)։ ԽՍՀՄ չեմպիոն (1949)։ Եռակի Մոսկվայի չեմպիոն (1938, 1942, 1944/45)։ Համաշխարհային շախմատային օլիմպիադային իննակի հաղթող ԽՍՀՄ թիմի կազմում (1952, 1954, 1956, 1958, 1960, 1964, 1968, 1970, 1972)։
Աշխարհի առաջնության խաղերում երեք անգամ հանդիպել է Մ․ Բոտվիննիկի հետ․ 1954 թ.՝ ոչ ոքի, 1957 թ.՝ հաղթանակ, 1958 թ.՝ պարտություն։ Աշխարհի առաջնության խաղ-մրցաշարի (1948 թ., 2-րդ տեղ Մ․ Բոտվիննիկից հետո) և եզրափակիչ փուլի (1984 թ.) մասնակից։ ԽՍՀՄ հավաքականի կազմում մասնակցել է շախմատային օլիմպիադաների (1952-1972 թթ.) և Եվրոպայի առաջնությունների 1951-1973 թթ.։ Պարգևատրվել է Լենինի շքանշանով։


== Վարկանիշի փոփոխության գծապատկեր ==


== Ծանոթագրություններ ==
New Kids: The Final

New Kids: The Final, հարավկորեական բոյ բենդ iKON-ի երկրորդ ստուդիական ալբոմը։ Այն թողարկվել է 2018 թվականի հոկտեմբերի 1-ին YG Entertainment ընկերության կողմից։ Մինի ալբոմ ներառում է ընդամենը չորս երգ։


== Թրեք լիստ ==


== Չարթեր ==


== Ռելիզի պատմություն ==


== Ծանոթագրություններ ==
Ազարյան (ազգանուն)

Անվան այլ կիրառումների համար տե՛ս՝ Ազարյան (այլ կիրառումներ)Ազարյան, հայկական ազգանուն։


== Ազգանունը կրողներ ==
Ալբերտ Վաղարշակի Ազարյան (ծ. 1929), մարմնամարզիկ։
Ավագ Առաքելի Ազարյան (1878-195?), աշուղ։
Արթուր Ազարյան (ծ. 1959), խմբագիր, թարգմանիչ, լրագրող, հրապարակախոս։
Արիստակես Ազարյան (1782-1855), բառարանագիր։
Գարեգին Խաչատուրի Ազարյան (1961-2011), հասարակական-քաղաքական գործիչ։
Գրիգոր Ստեփանի Ազարյան (1934-2009), բուլղարահայ ռեժիսոր, բեմադրիչ, դերասան։
Դավիթ Վրույրի Ազարյան (1952-2003), դաշնակահար, կոմպոզիտոր։
Էդուարդ Ազարյան (ծ. 1958), մարմնամարզիկ, օլիմպիական չեմպիոն։
Լևոն Ռուբենի Ազարյան (1918-1981), արվեստաբան։
Կարլեն Անդրանիկի Ազարյան (ծ. 1931), գրականագետ, լրագրող։
Կիրակոս Ազարյան (1878-1915), բժիշկ։
Հովհաննես Ազարյան-Գալֆայան (վ. 1931), ճարտարապետ։
Հուսիկ Ավետիսի Ազարյան (վ. 1943), բանաստեղծ։
Մանուկ Ազարյան (1850-1922), պետական գործիչ։
Նիկոլայ Ղուկասի Ազարյան (1920-1989), բանաստեղծ, բանահավաք, մանկավարժ։
Նուպար Միհրանի Ազարյան (ծ. 1915), լրագրող։
Ռոբերտ Նիկոլայի Ազարյան (ծ. 1941), մանկավարժ։
Ռուբեն Սարգսի Ազարյան (1894-1950), տնտեսագետ։
Սերգեյ Նիկոլայի Ազարյան (ծ. 1955), ՀՀ ԱԻՆ Հայաստանի Փրկարար ծառայության տնօրեն, փրկարարական ծառայության գեներալ-լեյտենանտ։
Սերժ Ազարյան (ծ. 1901), դերասան։
Ստեփանոս Ազարյան (1826-1899), բառարանագիր, եկեղեցական գործիչ։
Վիրաբ Ազարյան, (1889-?) ֆիդայի։


== Ծանոթագրություններ ==
Արևադաշտի պատմության և մշակույթի անշարժ հուշարձանների ցանկ (Արմավիրի մարզ)

Այս հոդվածը ներկայացնում է Արմավիրի մարզի Արևադաշտ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 2 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Արինոքի ձոր

Արինոքի ձոր, ձոր Հայկական լեռնաշխարհում, Սասունի Խութ-Բռնաշեն գավառակում։ Ընկած է Արինոք և Դաշտադեմ գյուղերի միջև։ Արինոք ձորի հյուսիսային մասում կոչվում է Կատվաձոր։


== Ծանոթագրություններ ==
Մնացական Սարգսյան

Մնացական Պապիկի Սարգսյան (հոկտեմբերի 7, 1956(1956-10-07), Երևան, Հայկական ԽՍՀ, ԽՍՀՄ), ՀՀ արդարադատության երկրորդ դասի պետական խորհրդական (15.02.2008), իրավաբանական գիտությունների թեկնածու (29.10.1991), Բնության և հասարակության մասին գիտությունների միջազգային ակադեմիայի ակադեմիկոս (2002)։


== Կրթություն ==
1973 թվականին ավարտել է Երևանի Վլադիմիր Մայակովսկու անվան թիվ 7 միջնակարգ դպրոցը։
1980 թվականին ավարտել է Երևանի պետական համալսարանի իրավաբանական ֆակուլտետը։


== Աշխատանքային գործունեությունը ==
1973-1975 թվականներին եղել է Երևանի ավտոբեռնիչների գործարանի խառատ։
1980-1983 թվականներին Երևանի պետական համալսարանի ԼԿԵՄ կոմիտեի քարտուղարի տեղակալ։
1983 թվականին Երևան քաղաքի ՀԼԿԵՄ Մյասնիկյանի շրջկոմի 2-րդ քարտուղար։
1983-1989 թվականներին Երևանի պետական համալսարանի ԼԿԵՄ կոմիտեի 1-ին քարտուղար։
1983-1989 թվականներին եղել է Երևանի պետական համալսարանի գիտական խորհրդի անդամ
1989-1992 թվականներին ՀԽՍՀ, ապա ՀՀ գլխավոր դատախազի ավագ օգնական։
1992-1996 թվականներին Հրազդանի միջշրջանային դատախազի տեղակալ։
1996-1999 թվականներին Հրազդանի միջշրջանային դատախազ։
1999-2004 թվականներին Կոտայքի մարզի դատախազ։
2004 թվականին ՀՀ Նախագահի հրամանագրով նշանակվել է ՀՀ գլխավոր դատախազի տեղակալ։ :
2013 թվականի հոկտեմբերի 10-ին ՀՀ Նախագահի հրամանագրով ազատվել է ՀՀ Գլխավոր դատախազի տեղակալի պաշտոնից։


== Գիտական գործունեությունը ==
1991 թվականին Ռուսաստանի Դաշնության Գիտությունների ակադեմիայի Պետության և իրավունքի ինստիտուտում պաշտպանել է «Երիտասարդության մասնակցությունը պետության և հասարակության կառավարման գործում» թեկնածուական ատենախոսությունը։ Հրատարակել է 9 գիտական հոդված։


== Պարգևները ==
«Աշխատանքային արիության համար» մեդալ (1987)
Մխիթար Գոշի մեդալ (26.05.2007 )։


== Գրականություն ==
Տիգրան Հայազն, Գարեգին Ղազարյան, 1000 հայազգի գեներալներ, ծովակալներ։ Երևան, 2009, էջ 597։


== Ծանոթագրություններ ==
Լոռու մարզպետարան

Հայաստանի Լոռու մարզում պետական կառավարումը իրականացվում է Հայաստանի Լոռու մարզպետի կողմից, մարզպետարանի միջոցով, իրագործում է Հայաստանի կառավարության տարածքային քաղաքականությունը և համակարգում հանրապետական գործադիր մարմինների տարածքային ծառայությունների գործունեությունը։


== Հայաստանի Լոռու մարզպետարանի կառուցվածքը ==
Մարզպետարանը կազմված է մարզպետից և մարզպետարանի աշխատակազմից։ Մարզպետարանի աշխատակազմի կառուցվածքում ներառվում են նրա կառուցվածքային ստորաբաժանումները (6 վարչություններ, 6 բաժիններ և քարտուղարություն) և առանձնացված ստորաբաժանումները։ Մարզպետարանի համակարգում ընդգրկվում են պետական ոչ առևտրային կազմակերպություններ, հիմնարկներ և մարզային ենթակայության այլ կազմակերպություններ։


== Հայաստանի Լոռու մարզպետարանի հաստիքները ==
Մարզպետարանն ունի 145 հաստիքներ, որոնցից՝ 128-ը քաղաքացիական ծառայողներ, 7-ը մարզպետի աշխատակազմ և 10-ը տեխնիկական աշխատողներ։ Մարզպետարանի աշխատակազմի վերակազմակերպման և նրա գործունեության դադարման կարգն ու պայմանները սահմանվում են օրենքով։


== Ղեկավարությունը ==
Մարզպետ՝

Արամ ԽաչատրյանՏեղակալ՝
Գոռ Ասրյան


== Հայաստանի Լոռու մարզի մարզպետները ==
Հովհաննես Մատինյան 1996-1997 թվականներ
Վիգեն Խաչատրյան 1997-1997 թվականներ
Ստեփան Այվազյան 1997-1998 թվականներ
Հենրիկ Քոչինյան 1998-2006 թվականներ
Արամ Քոչարյան 2006-2011 թվականներ
Արթուր Նալբանդյան 2011-2018 թվականներ։
Հրանտ Մարգարյան 2018-2018 թվականներ
Ապենդիկուլարիաներ

Ապենդիկուլարիաներ (լատ.՝ Appendiculariae), քորդավորների տիպի թրթուրաքորդավորների ենթատիպի կենդանիների դաս։


== Նկարագրություն ==
Ջրային կենդանիներ են՝ 0,3–2,5 սմ երկարությամբ։ Մարմինը կազմված է իրանից և պոչից, որտեղ, ի տարբերություն մնացած թրթուրաքորդավորների, ամբողջ կյանքի ընթացքում պահպանվում է քորդան։ Իրանը շրջապատված է առջևից և հետևից անցքեր ունեցող դոնդողային «տնակով»։ Նուրբ ցանցով ծածկված առջևի անցքից պոչի շարժումներով ջուրը մղվում է ներս և դուրս գալիս հետևի անցքից՝ ապահովելով սննդանյութի հայթայթումը և կենդանու առաջշարժումը։ Ցանցը կեղտոտվելիս կենդանին պոչի հարվածով ծակում է «տնակի» պատը, դուրս գալիս այնտեղից և մեկ ժամ հետո իր շուրջը նոր «տնակ» գոյացնում։


== Տարածվածություն ==
Ապենդիկուլարիաները տարածված են ծովերում, օվկիանոսներում և ներկայացնում են տեսական հետաքրքրություն։


== Գրականություն ==
Наумов Н. П., Карташев Н. Н. Зоология позвоночных. — Ч. 1. — Низшие хордовые, бесчелюстные, рыбы, земноводные։ Учебник для биолог. спец. ун-тов. — М.։ Высшая школа, 1979. — С. 55—58. — 333 с.
Акимушкин И. И. Предки предков // Мир животных. Беспозвоночные. Ископаемые животные. — 3-е изд.. — М.: Мысль, 1995. — Т. 4. — С. 286. — ISBN 5-244-00804-8


== Արտաքին հղումներ ==
Подробное описание аппендикулярий на сайте Internevod.com (ռուս.)
(7224) Վեսնինա

(7224) Վեսնինա (անգլ.՝ Vesnina), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 15-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,77454 ա. մ., առավելագույնը մոտենում է 2,4072 ա. մ. հեռավորության վրա և հեռանում 3,1419 ա. մ.։ Արեգակի շուրջ մեկ ամբողջական պտույտ է կատարում 1688,05 երկրային օրվա ընթացքում, իր ուղեծրով շարժվելով միջինում 0,213264 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,88° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7224) Վեսնինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աջդանական

Աջդանական, վայր Արևմտյան Հայաստանում։ Դիրքն ու բնությունը՝ անորոշ։ Հիշատակում է 12-րդ դարում արաբ պատմիչ Իբն-Խալիլը։ Էփրիկյանը հնարավոր է համարում նույնացնել Խորենացու հիշատակած Աժդանական Ավանի հետ։


== Ծանոթագրություններ ==
Շենգավիթ վարչական շրջանի ընդհանուր իրավասության դատարան

Երևան քաղաքի Շենգավիթ վարչական շրջանի ընդհանուր իրավասության դատարան, Հայաստանի Հանրապետության դատական համակարգի մաս կազմող ընդհանուր իրավասության դատարան, որին ընդդատյա են քրեական և քաղաքացիական բոլոր գործերը, ինչպես նաև ընտրացուցակների ճշգրտման վերաբերյալ գործերը։ Դատարանի իրավասության ներքո են Երևան քաղաքաի Շենգավիթ վարչական շրջանը։


== Իրավասություն ==
Դատարանին ընդդատյա են քրեական և քաղաքացիական բոլոր գործերը, ինչպես նաև ընտրացուցակների ճշգրտման վերաբերյալ գործերը։ Շենգավիթ վարչական շրջանի ընդհանուր իրավասության դատարանը վերահսկողություն է իրականացնում մինչդատական վարույթի նկատմամբ (այդ թվում՝ լուծում է կալանքը՝ որպես խափանման միջոց ընտրելու, բնակարանում խուզարկությունը թույլատրելու հետ կապված հարցերը), ինչպես նաև ըստ էության քննում է քրեական դատավարության օրենսդրությամբ նախատեսված այլ գործեր։


== Դատավորներ ==
Շենգավիթ վարչական շրջանի ընդհանուր իրավասության դատարանը կազմված է դատարանի նախագահից և վեց դատավորից.

Դավիթ Կիմի Բալայան, դատարանի նախագահ,
Նաիրա Գևորգի Հովսեփյան, դատավոր,
Արա Լևոնի Կուբանյան, դատավոր,
Արմեն Գառնիկի Չիչոյան, դատավոր,
Նելլի Ռոմիկի Բաղդասարյան, դատավոր,
Վաչե Վանիկի Մարգարյան, դատավոր։


== Կաշառակերության դեպքեր ==

2016 թվականի հոկտեմբերի 27-ին`ժամը 19.35-ին Երևան քաղաքի Արշակունյաց պողոտայի և Գարեգին Նժդեհի փողոցի խաչմերուկի գետնանցումում դատավոր Շենգավիթ վարչական շրջանի ընդհանուր իրավասության դատավոր Իշխան Բարսեղյանը հանդիպել է քաղաքացուն և վերջինիցս անձամբ ստացել 1000 ԱՄՆ դոլար։ Հոկտեմբերի 28-ին` ժամը 01.45-ին դատավոր Իշխան Բարսեղյանը ձերբակալվել է խոշոր չափերով կաշառք ստանալու կասկածանքով։ ՀՀ ԱԱԾ-ի կողմից օպերատիվ օպերատիվ-հետախուզական միջոցառման արդյունքում Հատուկ քննչական ծառայությունը հարուցել է քրեական գործ, որի շրջանակներում դատավոր Իշխան Բարսեղյանին մեղադրանք է առաջադրվելով ՀՀ քրեական օրենսգրքի 311-րդ հոդվածի 4-րդ մասի 3-րդ կետով։ Քրեական գործով մեղադրանք է առաջադրվել նաև փաստաբան Էլզա Զաքարյանին՝ ՀՀ քրեական օրենսգրքի 313-րդ հոդվածի 1-ին մասով, և նրա նկատմամբ որպես խափանման միջոց կիրառվել՝ չհեռանալու մասին ստորագրությունը։ 2016 նոյեմբերին ավարտվել է Բարսեղյանի և Զաքարյանի գործով նախաքննությունը, որից հետո այն ուղարկվել է Շենգավիթ վարչական շրջանի ընդհանուր իրավասության դատարան՝ դատաքննություն անցկացնելու համար։ 2016 թվականի դեկտեմբերի 12-ին մեկնարկեց քրեական գործի առաջին նիստը՝ դատավոր Կարեն Մարդանյանի նախագահությամբ։ ՀՀ Նախագահի 2017 թվականի փետրվարի 28-ի հրամանագրով դատավոր Կարեն Մարդանյանը նշանակվել է ՀՀ վերաքննիչ քրեական դատարանի դատավոր, ինչից հետո հայտնի դարձավ, որ գործը մակագրվել է նույն դատարանի նորանշանակ դատավոր Վաչե Մարգարյանին։ 2017 թվականի ապրիլի 19-ին մեկնարկել է դատավոր Վաչե Մարգարյանի նախագահությամբ քրեական գործով դատաքննության առաջին նիստը


== Ծանոթագրություններ ==
Կրասնոգորսկոե (գյուղ, Բելոգորսկի շրջան)

Կրասնոգորսկոե (ուկրաիներեն՝ Красногірське, Ղրիմի թաթարերեն՝ Çuqurça), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Նեյզաց։
2001 թվականի տվյալներով Կրասնոգորսկոե գյուղում բնակվում էր 294 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեքսանդր Միկոյան

Ալեքսանդր (Ալիկ) Միկոյան (ռուս.՝ Александр Степанович Микоян, փետրվարի 21, 1952(1952-02-21), Մոսկվա, ԽՍՀՄ), ռուս խորհրդային ռոք-երաժիշտ և ավտոարշավորդ։ «Հաջող ձեռքբերում», «Ստաս Նամինի խումբը», «Մաշինա վրեմենի», «Կիրակի», «Աէրոբուս» խմբերի մասնակից։ «Արծաթե ռուբլի» խմբի առաջատար։
Ստաս Նամինի զարմիկը։


== Կենսագրություն ==
Ծնվել է 1952 թվականին Մոսկվայում։
Հայրը Ստեփան Անաստասի Միկոյանը (1922-2017) եղել է խորհրդային փորձարկիչ օդաչու, Խորհրդային Միության հերոս (1975), ավիացիայի գեներալ-լեյտենանտ։
Ալիկ Միկոյանը սկսել է նվագել 1967 թվականին։ Մոսկվայի 4-րդ օժանդակ դպրոցում կար ռոք-խումբ հետևյալ կազմով՝ Ալիկ Միկոյանը, Ստաս Միկոյանը և Գրիշա Օրջոնիկիձեն, Գրիգորի Օրջոնիկիձեն ավելի ուշ դարձավ դիվանագետ, իսկ Ստաս Նամինը դարձավ երաժիշտ։
Նվագել է «Հաջող ձեռքբերում» խմբում, 1975-1976 թվականներին՝«Ստաս Նամինի խումբը», «Մաշինա վրեմենի», «Կիրակի», Յուրի Անտոնովի «Աէրոբուս» խմբերում։
Արծաթե ռուբլի խումբը ստեղծվել է 1989 թվականին Ալիկ Միկոյանի կողմից  ռոք-բլյուզ դասականների կատարման համար։ Բայց  խմբի երգացանկում ռոքից մնացել են միայն Ռոլինգ Ստունզ երգերը, որը ընդհանուր առմամբ, չի հակասում  բլյուզի կատարմանը։


== Ծանոթագրություններ ==


== Արտաքին հղումներ ==
«Արծաթե ռուբլի» խմբի մասին
Նիինյա

Նիինյա (էստ․՝ Niinja), գյուղ Էստոնիայի Լյաենեմաա նահանգի Մառտնա շրջանում։
2011 թվականի տվյալներով գյուղում բնակվում էր 21 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հելլամաա (այլ կիրառումներ)

Հելլամաա անունը կամ տերմինը կարող է վերաբերել հետևյալ հոդվածներին․

Հելլամաա - գյուղ Էստոնիայի Պյուհալեպա շրջանի կազմում։
Հելլամաա - գյուղ Էստոնիայի Մուհու շրջանի կազմում։
Դուվր

Դուվր (անգլ.՝  Dover [ˈdoʊvər],ֆր.՝  Douvres[1], լատ.՝ Dubris), քաղաք և նավահանգիստ Մեծ Բրիտանիայում, անգլիական Կենտ կոմսությունում, Պա Դե Կալե նեղուցի մոտ, երկաթուղային լաստանավով կապված է Դյունկերկի (Ֆրանսիա) հետ։


== Աշխարհագրական դիրք և կլիմա ==
Դուվրը գտնվում է Մեծ Բրիտանիայի ծայրամասային հարավ-արևելյան շրջանի մոտակայքում։ Հարավային հրվանդանը (South Foreland), որը գտնվում է Դուվրից 4,8 կմ հյուսիս-արևելք, կղզու մայրցամաքին ամենամոտ կետն է, հեռավորությունը մինչև Գրիս-Նյո (Կալայի շրջակայքում) հրվանդան կազմում է ընդամենը 34 կմ։

Քաղաքը գտնվում է Դաուր գետի հովտում։ Դուվրի ծովախորշը գրեթե ամբողջությամբ շրջապատված է ալեհատներով։ Կլիման՝ չափավոր ծովային է, նման Անգլիայի հարևան շրջանների կլիմային։ Տեղումների միջին տարեկան մակարդակը մոտ 570 մմ։


== Բնակչություն ==
1800 թվականի դրությամբ Դուվրի բնակչությունը գնահատվում էր մոտավորապես 10 հազար մարդ։ 2001 թվականի մարդահամարի տվյալներով Դուվրի բնակչությունը կազմում էր 28 հազար 156 մարդ, այն դեպքում, երբ ամբողջ քաղաքային բնակչության թիվը՝ 39 հազար 78 մարդ էր։ Քաղաքը հիմնականում ընդլայնվում էր գետի երկարությամբ, այդ թվում նրա կազմի մեջ մտնում էին մի քանի գյուղեր։


== Տրանսպորտ ==
Դուվր գնացող ավտոմայրուղիները ներառում են՝ А20, А2 և А258: Երկաթուղային հաղորդակցությունը (2 ուղղություն)։ 1897-1936 թվականներին գործում էին ճոպանուղիներ։ Կարևոր տրանսպորտ էր համարվում լաստանավը ֆրանսիական Կալաում։


== Տեսարժան վայրեր ==
Տեսարժան վայրերից հարկ է նշել Մեծ Բրիտանիայի ամենամեծ ամրոցներից մեկը՝ Դուվորյան ամրոցը, որը երկար ժամանակ ուներ չափազանց կարևոր ռազմավարական դիրք։ Զբոսաշրջային օբյեկտ կարելի է համարել Դուվրի սպիտակ ժայռերը, որոնց բարձրությունը հասնում է 107 մետրի։ Ի շնորհիվ վառ գույների Դուվրի ժայռերը տեսանելի են ֆրանսիական Գրի-Նե հրվանդանից («Մոխրագույն հրվանդան»)։ 

Չնայած նմանատիպ կավճային ժայռերը հազվագյուտ չեն Անգլիայի հարավ-արևելքի համար, հենց Դուվրի ժայռերն են համարվում առավել հայտնի։ Նրանց նվիրված են մի շարք հայտնի ստեղծագործություններ։ Դուվրի սպիտակ ժայռերի երևալը ծովայինների մոտ Անգլիա հասնելու նշան էր։ Հենց Սպիտակ ժայռերին է Անգլիան պարտական հռոմեական «Ալբիոն» («albus» — «Սպիտակ») անվանման համար։


== Հայտնի բնիկներ և բնակիչներ ==

Ռոբերտ Գիֆորդ (нем. Robert Gifford, 1. Baron Gifford) (1779-1826 թվականներ), Բրիտանացի լորդ, բարոն, իրավաբան, դատավոր, քաղաքագետ։


== Ծանոթագրություններ ==